Document ID: 32009D0026

KOMISSION PÄÄTÖS,
tehty 22 päivänä joulukuuta 2008,
Yhdistyneen kuningaskunnan esittämästä pyynnöstä, joka koskee sopimusvelvoitteisiin sovellettavasta laista annetun Euroopan parlamentin ja neuvoston asetuksen (EY) N:o 593/2008 (Rooma I) hyväksymistä
(tiedoksiannettu numerolla K(2008) 8554)
(2009/26/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen ja erityisesti sen 11 a artiklan,
sekä katsoo seuraavaa:
(1)
Euroopan parlamentti ja neuvosto antoivat 17 päivänä kesäkuuta 2008 asetuksen (EY) N:o 593/2008 sopimusvelvoitteisiin sovellettavasta laista (Rooma I) (1).
(2)
Yhdistynyt kuningaskunta ei osallistunut asetuksen (EY) N:o 593/2008 antamiseen Yhdistyneen kuningaskunnan ja Irlannin asemasta tehdyn pöytäkirjan 1 artiklan nojalla.
(3)
Kyseisen pöytäkirjan 4 artiklan mukaisesti Yhdistynyt kuningaskunta ilmoitti komissiolle 24 päivänä heinäkuuta 2008 lähetetyllä kirjeellä, jonka komissio vastaanotti 30 päivänä heinäkuuta 2008, aikeestaan hyväksyä asetus (EY) N:o 593/2008 ja osallistua sen soveltamiseen.
(4)
Komissio antoi 11 päivänä marraskuuta 2008 neuvostolle myönteisen lausunnon Yhdistyneen kuningaskunnan esittämästä pyynnöstä,
ON TEHNYT TÄMÄN PÄÄTÖKSEN:
1 artikla
Asetusta (EY) N:o 593/2008 sovelletaan Yhdistyneeseen kuningaskuntaan 2 artiklan mukaisesti.
2 artikla
Asetus (EY) N:o 593/2008 tulee voimaan Yhdistyneessä kuningaskunnassa siitä päivästä alkaen, jolloin tämä päätös annetaan tiedoksi. Asetusta sovelletaan 17 päivästä joulukuuta 2009 lukuun ottamatta 26 artiklaa, jota sovelletaan 17 päivästä kesäkuuta 2009.
3 artikla
Tämä päätös on osoitettu kaikille jäsenvaltioille.
Tehty Brysselissä 22 päivänä joulukuuta 2008.

Labels: 3
11
15
5